Пазней ён купiў сабе фальварак пад Варшаваю ў спадзяваннi пражыць у iм спакойную старасць. Але лёс зноў усё крута пераварочвае. У 1830 годзе ў Польшчы выбухае чарговае паўстанне за незалежнасць. Нямцэвiч уваходзiць у склад нацыянальнага ўрада, асабiста распрацоўвае акт дэтранiзацыi ад улады над Польшчай расiйскага iмператара i, каб не наклiкаць бяды на калег, сам аб’яўляе яго варшаўскай грамадскасцi. Як вельмi шаноўнага чалавека ў замежжы паўстанцкi ўрад накiроўвае Юльяна ў Англiю, затым у Францыю. Мэта была зразумелай — атрымаць матэрыяльную i дыпламатычную дапамогу для Польшчы. I пасля паражэння чарговай спробы барацьбы за незалежнасць Нямцэвiч збiрае ў Амерыцы i Еўропе шматлiкiя ахвяраваннi на адкрыццё польскiх школ за мяжою i дапамогу выгнаннiкам з радзiмы. Апошнiя гады наш зямляк праводзiць у Парыжы, дзе i знаходзiць спачын. Яго творы Лiтоўскiя пiсьмыраман Два паны Сяцехi цыкл Гiстарычныя песнi кнiга Гiсторыя праўлення Сiгiзмунда III шэраг драматычных i паэтычных рэчаў прымусiлi гаварыць аб iм як аб адным з самых значных пiсьменнiкаў Рэчы Паспалiтай сваёй эпохi. 